Munudau o gyfarfod blynyddol Cyngor Cymuned Llansantffraid Glyn Ceiriog a gynhaliwyd ar yr 24ain o Fai 2018 yn Ystafell Islwyn Ffowc Elis, Glyn Ceiriog

PRESENNOL: Cyng: Barbara Roberts (Cadair); Sarah Davies; Julie Jeffreys; Mair Evans; Trevor Bates; Einion Davies; a Anina Price – oedd yn cael ei chyfethol ar y Cyngor yn y cyfarfod yn dilyn; Jean Davies (Clerc)

|  |  |  |  |
| --- | --- | --- | --- |
| Agenda | Manylion | Munudau | Gwiethred |
| 1 | Croeso ac Ymddiheuriadau | Croesawodd Cyng. Roberts pawb i’r cyfarfod; Ymddiheuriadau: Dafydd Morris; Eric Jones; Dilys Bates (AC)Yn absennol: Jeff Davies |  |
| 3 | Munudau'r cyfarfod diwethaf a materion yn codi | Cafwyd munudau'r cyfarfod blynyddol 2017 yn gywir. Dim materion yn codi |  |
| 4 | Adroddiad y Clerc | Yn ystod y 12 mis diwethaf cynhaliwyd 10 Cyngor. Oherwydd diffyg cworwm yn fis Rhagfyr a hefyd marwolaeth Cynghorydd Eric Evans allan o barch penderfynwyd canslo'r cyngor. Ond oherwydd angen penderfyniad ar y praesept ar frys penderfynwyd cynnal cyfarfod brys i drafod hyn yn unig. Roedd Cynghorydd Eric Evans wedi gwasanaethu'r Cyngor am dros ugain mlynedd fel cadeirydd ac is gadeirydd. Mae cydymdeimlad y Cyngor yn cael ei hestyn i’w wraig a’r teulu ar yr amser anodd yma.Ar ôl etholiad cafodd y Cynghorwyr ei chyfethol. Roedd Cynghorydd Morris wedi gwasanaethu fel cadeirydd am ddwy flynedd ac felly yn y cyfarfod blynyddol diwethaf cynhaliwyd pleidlais i ethol cadeirydd ac is gadeirydd. Y canlyniad oedd bod Cyng. Barbar Roberts wedi cal ei hethol yn Gadeirydd a Cyng Sarah Davies yn Is Gadeirydd. Roedd un person wedi cael ei gyfethol ar y Cyngor Sir sef Cyng Trevor Bates – oedd hefyd wedi cael ai ethol yn Cynghorydd Sir. Roedd Ms Linda Hughes wedi penderfynu peidio â cheisio cael ei ail-ethol. Hefyd yn ystod y flwyddyn penderfynodd Ms Anne Morris ymddiswyddo o’r Cyngor ac yn fis Chwefror cafodd Cyng. Einion Davies ei gyfethol. Nod y Cyngor ydi gwella gwasanaethau sydd ar gael i breswylwyr ac yn gynnar yn y flwyddyn penderfynwyd rhoi llwybr y y parc oedd yn gwneud mynediad i ddefnyddwyr cadair olwyn yn haws. Ar ôl cwblhau'r gwaith roedd pawb yn cytuno bod y gwaith, nid yn unig wedi hwyluso mynediad i’r cae chwarae, ond hefyd yn edrych yn well. Mae’r prosiect Asiant Cymuned yn cael ei gwerthfawrogi gan lawer o breswylwyr. Nod y prosiect ydi cefnogi unigolion dros 50 i leihau ynysu cymdeithasol a hybu annibyniaeth. Fel canlyniad mae sawl grŵp wedi cael eu creu sef grwpiau crefft a gweu. I geisio cynyddu cydlyniad cymdeithasol mae Mrs Bates yn gweithio gydag Ysgol Cynddelw gyda’r nod o ddod a disgyblion a’r henoed at ei gilydd. Mae’r cysylltiad mae Mrs Bates wedi wneud hefo’r Meddygfa lleol yn cael ei gwethfawrogi gan meddygon teulu lleol.Mae’r Cyngor yn dal i reoli ac ariannu agor a chau'r toiledau. Mewn amser lle mae llawer o bentrefi mwy na Glyn Ceiriog a threfydd yn cau toiledau yn barhaol mae hyn yn dipyn o gamp. Mae hwn yn gyfleuster sydd yn cael ei gwerthfawrogi gan deuluoedd sydd yn defnyddio'r parc. Mae Cyngor Wrecsam yn paratoi les i drosglwyddo'r toiledau i’r Cyngor Cymuned. Fydd hyn yn golygu y bydd y Cyngor yn gyfrifol am gynnal a chadw'r adeilad ynghyd ac unrhyw wellianna i’r adeilad. Fydd unrhyw wellianna angen cyllid ac felly fydd rhaid i’r Cyngor edrych yn fanwl ar wahanol ffynonellau o arian.Yn dilyn cael rhodd o ‘defibrilltor’ gan Glwb Triathalon Wrecsam cafwyd lansiad ym mis Mehefin. Y gobaith ydi y bydd y peiriant yn arbed bywydau. Yn ystod y flwyddyn gofynnwyd Partneriaeth y Waun a Dyffryn Ceiriog I’r cyngor ariannu arwyddion newydd i Lyn Ceiriog a Phandy. Cytunodd y Cynghorwyr i hyn ac mae arwyddion newydd wedi cael ei croesawy gan lawerErs tipyn o amser roedd y Cyngor yma wedi bod mewn cysylltiad â Cash Zone a HSBC oherwydd bod y twll yn y wal newydd wedo cael ei ail osod ar ôl fandaliaeth. Y gobaith oedd basa’r twll yn y wal yn cael ei leoli ar wal Siop y Groes. Ond oherwydd diffyg mynediad i anabl toedd hyn yn bosib. Yn y cyfamser roedd y cownter llythyrdy yn cael ei symud i Siop y Groes ac yn awr mae yn bosib codi arian yn eithaf hawdd yn Siop y Groes. Un mater mae Cyng. Bates yn ceisio datrys ydi'r amser mae ambiwlans weithiau yn ei gymryd i ateb i alwadau. Mae Cyng. Bates yn ceisio trefnu cyfarfod cyhoeddus yn Mis Mehefin. Mater arall sydd yn creu pryder ydi cyflymder ceir yn teithio trwy Lyn Ceiriog a Phandy. Mae Heddlu Gogledd Cymru wedi monitro cyflymder traffig trwy Pandy ac wedi dod i’r canlyniad bod 30 m.y.a.. yn addas i’r pentref. Yn Lyn Ceiriog roedd Cyngor Wrecsam wedi gwrthod ehangu'r 20m.y.a. ar Ffordd Newydd ac ar hyn o bryd maent yn monitro cyflymder i benderfynu os oes angen disgyn y cyflymder. Ers tipyn o amser nid yw Heddlu Gogledd Cymru ond yn bresennol bob chwarter. Er bod hyn fel canlyniad i ddiffyg adnoddau mae Cynghorwyr yn siomedig am hyn achos mae yn gyfle i drafod pethau sydd yn creu pryder yn lleol. Serch hynny mae’r cyngor yn cael ffigyrau misol o droseddi. Oherwydd pryder am gost toiledau ar ôl cytuno'r les penderfynwyd codi'r ffigwr preasept o £22,000 I £25,000 yn 2017/18. Mae cynghorau sir yn gofyn i gynghorau cymuned dderbyn cyfrifoldeb am lawer o wasanaethau ar hyn o bryd. Mae ceisiadau o’r fath yn golygu cynnydd yn ffigwr preasept sydd yn golygu cynnydd yn dreth cyngor i breswylwyr y gymuned. Felly rhaid gwneud yn siŵr bod pawb yn mynd i elwa pan mae ceisiadau fel hyn yn cael ei gysidro |  |
| 5 | Adroddiad o incwm a gwariant | Roedd y Clerc wedi darparu adroddiad a gwariant ac incwm am y flwyddyn 1.4.2017 I 31.3.2018. Cafwyd yr adroddiad yn gywir ac yn ddarlun cywir o faterion ariannol y Cyngor |  |
| 6 | Unrhyw fater heb ei rhestri | Dim mater arall |  |